b"\n_START_ARTICLE_\nAlan Kurd\xc3\xae\n_START_SECTION_\nBiografi\n_START_PARAGRAPH_\nKurd\xc3\xae ble f\xc3\xb8dt i 2013 i Koban\xc3\xae i Syria. En syrisk journalist har sagt at hans faktiske etternavn er Shenu, siden Kurd\xc3\xae ble brukt i Tyrkia for \xc3\xa5 markere han og hans families etniske bakgrunn. Etter \xc3\xa5 ha flyttet mellom byer for \xc3\xa5 unng\xc3\xa5 ISIS, flyttet familien hans til Tyrkia og bodde der i tre \xc3\xa5r. Familien returnerte til Koban\xc3\xae i begynnelsen av 2015, men dro tilbake igjen til Tyrkia etter at ISIS angrep byen igjen. Etter \xc3\xa5 ha pr\xc3\xb8vd \xc3\xa5 ta med familien til den greske \xc3\xb8yen Kos to ganger, pr\xc3\xb8vde Kurd\xc3\xaes far en tredje gang._NEWLINE_Kurd\xc3\xaes n\xc3\xa6re familie h\xc3\xa5pte p\xc3\xa5 \xc3\xa5 dra til Vancouver i Canada for \xc3\xa5 gjenforenes med resten av familien siden Kurd\xc3\xaes tante hadde s\xc3\xb8kt om \xc3\xa5 f\xc3\xa5 innvandre til Canada, men dette ble avsl\xc3\xa5tt av kanadiske myndigheter. Kurd\xc3\xaes far anklaget den kanadiske regjeringen for \xc3\xa5 ha avsl\xc3\xa5tt hans s\xc3\xb8knad for visum til Canada, og at tragedien ikke ville ha tatt sted hvis han hadde f\xc3\xa5tt visum, selv om if\xc3\xb8lge kanadiske myndigheter fullf\xc3\xb8rte han aldri s\xc3\xb8knaden sin. Det kanadiske parlamentsmedlemmet Fin Donnelly fortalte at han selv h\xc3\xa5ndleverte s\xc3\xb8knaden til Kurd\xc3\xaes familie, men at den ble avsl\xc3\xa5tt i juni 2015._NEWLINE_P\xc3\xa5stander p\xc3\xa5 flere nettsteder, blant annet p\xc3\xa5 Reddit, om at Kurd\xc3\xaes lik ble flyttet for at \xc2\xabbildene skulle f\xc3\xa5 en mer sl\xc3\xa5ende effekt\xc2\xbb, skal v\xc3\xa6re usanne.\n_START_SECTION_\nReaksjoner\n_START_PARAGRAPH_\nFlere perioder med ett minutts stillhet ble dedikert til Kurd\xc3\xae av flere ikke-statlige organisasjoner. Presidenten i Defend International sa ang\xc3\xa5ende Kurd\xc3\xaes d\xc3\xb8d at han ville at det internasjonale samfunn skulle hjelpe flyktninger og beskytte menneskets rettigheter, og at alle skulle dele p\xc3\xa5 ansvaret som kom med det. En radioprogramvert h\xc3\xa5pet p\xc3\xa5 at denne situasjonen ville inspirere til \xc3\xa5 skape en verden uten grenser, men en kommentarartikkel gitt ut av Spiegel Online sa at Tyskland trengte \xc3\xa5 reformere sin flyktningspolitikk, eller kaste den ut av vinduet. Flere kunstnere og poeter har etter Kurdis d\xc3\xb8d, laget verk om ham._NEWLINE_ISIS har innlemmet Kurd\xc3\xaes d\xc3\xb8d inn i sin propaganda, blant annet med bilder med Kurd\xc3\xaes kropp som sier at gud vil straffe de som emigrerer fra ISIS' territorier."